**1. Minimálny rozsah opatrení**

Verejný obstarávateľ nižšie stanovuje minimálny rozsah opatrení, ktoré je uchádzač povinný vykonať v rámci realizácie predmetu zákazky. Pre vylúčenie pochybností sa každá požiadavka pod samostatnou odrážkou v texte nižšie myslí, ako samostatné „opatrenie“.

V prípadoch, kde pre jednotlivé opatrenia v tejto prílohe nie sú uvedené konkrétne kvantitatívne parametre opatrenia (napr. počty svietidiel, ktoré je potrebné vymeniť, výmery zateplenia a pod.) je potrebné vychádzať z počtov, výmer a kvantifikácií uvedených v jednotlivých Opisoch aktuálneho stavu budov (prílohy B.3 – B.6 súťažných podkladov).

V tejto časti opisu opatrení nižšie sú pre jednotlivé opatrenia uvádzané všeobecné charakteristiky, ktoré je uchádzač pri návrhu povinný dodržať. Pokiaľ sa pri konkrétnych budovách v tomto dokumente nad rámec všeobecného opisu požiadaviek na niektoré z opatrení uvádzajú aj špecifické požiadavky, uchádzač je pri svojom návrhu povinný dodržať aj všeobecné aj osobitné požiadavky kladené na dané opatrenie:

**Všeobecné požiadavky na opatrenia:**

Pre všetky stavebné materiály platí, že musia mať vydané platné certifikáty podľa ako sú vyžadované v zmysle zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov.

Zároveň všetky inštalované zariadenia či iné tovary musia mať vydané vyhlásenie o zhode podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov.

|  |  |
| --- | --- |
| **Druhové onačenie opatrenia** | **Ďalšie všeobecné požiadavky** |
| Zateplenie obvodových stien | Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2)  Izolačný materiál: Minerálna vlna  Povrchová úprava vonkajšej omietky: silikónová omietka, hrúbka zrna 2 mm, šúchaná (škrabaná) štruktúra.  Farebné prevedenie vonkajšej úpravy bude odtieňom zodpovedať farebnej schéme podľa aktuálneho stavu. |
| Zateplenie plochej strechy | Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2)  Povrchová úprava: hydroizolačná PVC fólia |
| Zateplenie šikmej strechy medzi krokvy | Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2)  Vyžaduje sa zateplenie medzi krokvy.  Povrchová úprava: sadrokartón. |
| Zateplenie šikmej strechy na podlahu nevykurovaného podstrešného priestoru | Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2)  Požaduje zateplenie podlahy nevykurovaného podstrešného priestoru. Povrchová úprava: pochôdzne drevené dosky hrúbky 25mm. |
| Zateplenie stropu nevykurovaného priestoru | Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2)  Izolačný materiál: Minerálna vlna  Povrchová úprava: lepidlo + armovacia sieťka |
| Zateplenie obvodových stien pod terénom | V rámci opatrenia sa požaduje zatepliť steny z vonkajšej strany.  Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2)  Izolačný materiál: extrudovaný polystyrén XPS ( styrodur), pod terénom zatepľovať do hĺbky 60 cm. Povrchová úprava: NOPOVÁ fólia. |
| Výmena otvorových konštrukcií | Požiadavky na otvorové konštrukcie:   * Materiál plast, farba biela * Zachovanie funkčnosti a rastra, kovové kovanie * min. 6- komorový profil * Izolačné trojsklo * Splnenie minimálnej Normalizovanej hodnoty U = 1,0 * Parapet – eloxovaný hliník vo farbe okna, s koncovkami * Parapetná drevotrieska vo farbe okna, s koncovkami |
| Inštalácia meracích a komunikačných zariadení pre meranie, prenos a zaznamenávanie údajov | Verejný obstarávateľ požaduje inštaláciu meracích zariadení na vstupoch médií (teplo, teplá voda, zemný plyn, elektrina, voda) do objektov. Meracie zariadenia musia byť vybavené M-BUS komunikačným protokolom umožňujúcim zaznamenávať aktuálnu hodnotu stavu dodaného množstva.  Uchádzač navrhne jednotlivé podružné systémy merania umožňujúce diaľkové prenosy spotreby energií a vody, a priebežné sledovanie a porovnávanie spotreby s uplatnením jednotnej platformy prenosu dát. Jedná sa o spotrebu elektrickej energie, plynu, tepla, teplej vody a vody.  V prípade realizácie opatrenia v rámci zmluvy GES, požaduje verejný obstarávateľ minimálne sprístupnenie všetkých meraných veličín prostredníctvom webového rozhrania |
| Modernizácia osvetľovacej sústavy | Uchádzač musí vykonaním opatrenia zabezpečiť splnenie normy STN EN 12 464: Svetlo a osvetlenie. Osvetlenie pracovísk. Časť 1: Vnútorné pracoviská.  Vyžaduje sa použitie LED svietidiel, Farba svetla do 3000K (teplá biela), |
| Inštalácia solárnych kolektorov | V prípade opatrení zameraných na inštaláciu solárnych kolektorov požaduje verejný obstarávateľ aby použité slnečné kolektory mali akreditovanou skúšobnou vydaný doklad o výkone určenom v skúšobnom protokole certifikátu Solar Keymark pri testovacích podmienkach (ožiarenie 1000 W/m², teplotný rozdiel 30 °C). |
| Inštalácia fotovoltických panelov | V prípade opatrení zameraných na inštaláciu fotovoltických panelov verejný obstarávateľ požaduje aby použité fotovoltické panely mali akreditovaným orgánom podľa zákona č. 505/2009 Z. z. o akreditácii orgánov posudzovania zhody a o zmene a doplnení niektorých zákonov v znení neskorších predpisov vydaný výstupný dokument o posúdení zhody, v ktorom tento orgán deklaruje výkon výrobku pri štandardných testovacích podmienkach (ožiarenie 1000 W/m², teplota panelu 25 °C) a súčasne mali vydané vyhlásenie o zhode podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov. |

V prípade ak realizáciou opatrení dôjde k porušeniu alebo poškodeniu povrchov stien a stropov verejný obstarávateľ požaduje ich uvedenie do pôvodného stavu prostredníctvom vhodného vyspravenia a náteru.

|  |
| --- |
|  |

|  |  |
| --- | --- |
| **Budova** | **CVČ Kulíškova** |
| **ID** | 57 |
| **Adresa** | Kulíškova 6 |
|  |  |
| **Požadovaný rozsah rekonštrukcie budovy** | |
| Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2:2012 ako aj iné relevantné normatívne požiadavky) minimálne v nasledovnom rozsahu: | |
| - 57-01 / Zateplenie obvodových stien.  - 57-02 / Zateplenie plochej strechy.  Pri realizácii uvedených opatrení požaduje verejný obstarávateľ tiež realizáciu prác (ako zateplenie atík, soklov, suterénu, balkónov, ostení a ďalších nevykurovaných priestorov objektu), ktoré priamo nevedú k úsporám energie alebo finančných prostriedkov, ale ich realizácia je nevyhnutná ku komplexnému riešeniu zlepšenia tepelno-technických vlastností stavebnej obálky budovy. | |
| Zároveň verejný obstarávateľ požaduje realizáciu opatrení na zlepšenie energetickej efektívnosti na technických zariadeniach budovy minimálne v nasledovnom rozsahu: | |
| - 57-03 / Modernizácia osvetľovacej sústavy v rozsahu výmeny svietidiel pri zabezpečení splnenia parametrov podľa STN EN 12464-1. | |
| - 57-04 / Inštalácia meracích a komunikačných zariadení pre meranie, prenos a zaznamenávanie údajov.  - 57-05 / Hydraulické vyregulovanie vykurovacej sústavy.  - 57-06 / Rekonštrukcia zdravotno-technických zariadení v rozsahu osadenia úsporných zariadení na všetkých výtokových armatúrach umývadiel a zníženia objemu vody používanej na splachovanie na všetkých toaletách. | |
|  | |
|  | |

|  |  |
| --- | --- |
| **Budova** | **Domov seniorov Lamač** |
| **ID** | 67 |
| **Adresa** | Na Barine 5 |
|  |  |
| **Požadovaný rozsah rekonštrukcie budovy**  Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2:2012 ako aj iné relevantné normatívne požiadavky) minimálne v nasledovnom rozsahu: | |
| - 67-01 / Zateplenie obvodových stien výškovej budovy.  Pri realizácii uvedených opatrení požaduje verejný obstarávateľ tiež realizáciu prác (ako zateplenie atík, soklov, suterénu, balkónov, ostení a ďalších nevykurovaných priestorov objektu), ktoré priamo nevedú k úsporám energie alebo finančných prostriedkov, ale ich realizácia je nevyhnutná ku komplexnému riešeniu zlepšenia tepelno-technických vlastností stavebnej obálky budovy. | |
| Zároveň verejný obstarávateľ požaduje realizáciu opatrení na zlepšenie energetickej efektívnosti na technických zariadeniach budovy minimálne v nasledovnom rozsahu:  - 67-02 / Hydraulické vyregulovanie a termostatizácia vykurovacej sústavy. | |
| - 67-03 / Rekonštrukcia zdravotno-technických zariadení v rozsahu osadenia úsporných zariadení na všetkých výtokových armatúrach umývadiel a zníženia objemu vody používanej na splachovanie na všetkých toaletách.  - 67-04 / Modernizácia osvetľovacej sústavy v rozsahu výmeny svietidiel pri zabezpečení splnenia parametrov podľa STN EN 12464-1.  - 67-05 / Inštalácia meracích a komunikačných zariadení pre meranie, prenos a zaznamenávanie údajov.  - 67-06 / Inštalácia fotovoltického systému na výrobu elektrickej energie s celkovým inštalovaným výkonom 5,0 kWp. | |
|  | |
|  | |

|  |  |
| --- | --- |
| **Budova** | **Petržalský domov seniorov** |
| **ID** | 65 |
| **Adresa** | Vilová 19A |
|  |  |
| **Požadovaný rozsah rekonštrukcie budovy** | |
| Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2:2012 ako aj iné relevantné normatívne požiadavky) minimálne v nasledovnom rozsahu:  - 65-01 / Zateplenie podlahy nad vonkajším priestorom a zateplenie obvodových stien pôvodnej vily a prístavby 1. NP a 2. NP. | |
| - 65-02 / Zateplenie plochej strechy nadstavby a stropu nad nevykurovanou povalou pôvodnej vily.  - 65-03 / Výmena otvorových konštrukcií. Požaduje sa minimálne výmena tých otvorových konštrukcií, ktoré nespĺňajú normatívne požiadavky UW, max=1,7.  Pri realizácii uvedených opatrení požaduje verejný obstarávateľ tiež realizáciu prác (ako zateplenie atík, soklov, suterénu, balkónov, ostení a ďalších nevykurovaných priestorov objektu), ktoré priamo nevedú k úsporám energie alebo finančných prostriedkov, ale ich realizácia je nevyhnutná ku komplexnému riešeniu zlepšenia tepelno-technických vlastností stavebnej obálky budovy. | |
| Zároveň verejný obstarávateľ požaduje realizáciu opatrení na zlepšenie energetickej efektívnosti na technických zariadeniach budovy minimálne v nasledovnom rozsahu: | |
| - 65-04 / Hydraulické vyregulovanie a termostatizácia vykurovacej sústavy. | |
| - 65-05 / Modernizácia osvetľovacej sústavy v rozsahu výmeny svietidiel pri zabezpečení splnenia parametrov podľa STN EN 12464-1.  - 65-06 / Inštalácia meracích a komunikačných zariadení pre meranie, prenos a zaznamenávanie údajov.  - 65-07 / Inštalácia solárnych kolektorov na prípravu TV s celkovým inštalovaným solárnym výkonom 14,4 kW. | |

|  |  |
| --- | --- |
| **Budova** | **Domov seniorov Archa** |
| **ID** | 63 |
| **Adresa** | Rozvodná 25 |
|  |  |
| **Požadovaný rozsah rekonštrukcie budovy** | |
| Verejný obstarávateľ požaduje zlepšenie tepelnotechnických vlastností stavebnej obálky budovy (tak aby boli splnené požiadavky normy STN 73 0540-2:2012 ako aj iné relevantné normatívne požiadavky) minimálne v nasledovnom rozsahu: | |
| - 63-01 / Zateplenie obvodových stien objektu „A“ a „B“.  Pri realizácii uvedených opatrení požaduje verejný obstarávateľ tiež realizáciu prác (ako zateplenie atík, soklov, suterénu, balkónov, ostení a ďalších nevykurovaných priestorov objektu), ktoré priamo nevedú k úsporám energie alebo finančných prostriedkov, ale ich realizácia je nevyhnutná ku komplexnému riešeniu zlepšenia tepelno-technických vlastností stavebnej obálky budovy. | |
| Zároveň verejný obstarávateľ požaduje realizáciu opatrení na zlepšenie energetickej efektívnosti na technických zariadeniach budovy minimálne v nasledovnom rozsahu:  - 63-02 / Hydraulické vyregulovanie vykurovacej sústavy.  - 63-03 / Rekonštrukcia zdroja tepla. Verejný obstarávateľ požaduje zrealizovanie rekonštrukcie existujúceho zdroja tepla pri zachovaní existujúcej palivovej základne (zemný plyn) s využitím technológie kondenzačných kotlov. Výkonnostné parametre zdroja tepla navrhne uchádzač tak, aby zrekonštruovaný zdroj tepla pokryl potrebu tepla v budove po realizácii ostatných požadovaných opatrení. V rámci podrobného opisu ponúkaného predmetu zákazky, ktorý uchádzač predkladá ako súčasť ponuky, uchádzač osobitne uvedie, akým spôsobom dospel k navrhovaným výkonnostným parametrom zdroja tepla tak, aby zrekonštruovaný zdroj tepla pokryl potrebu tepla v budove po realizácii ostatných požadovaných opatrení. | |
| - 63-04 / Modernizácia osvetľovacej sústavy v rozsahu výmeny svietidiel pri zabezpečení splnenia parametrov podľa STN EN 12464-1.  - 63-05 / Inštalácia meracích a komunikačných zariadení pre meranie, prenos a zaznamenávanie údajov.  - 63-06 / Inštalácia fotovoltického systému na výrobu elektrickej energie s celkovým inštalovaným výkonom 5,0 kWp. | |
|  | |